สวัสดีครับพอดีมีเพศสัมพันธ์กับแฟนไปเมื่อวันที่4ก.พ มีการป้องกันด้วยถุงยางอนามัยและเช็คด้วยการใส่น้ำครั้งแรกพบว่าไม่มีรู้รั่วใดๆ ต่อมาวันที่8ก.พ แฟนมีอาการคัดตึงที่หน้าอกเหมือนอาการตอนประจำเดือนจะมา แต่ประจำเดือนเพิ่งหมดไปที่วันที่24มกรา ผมก็เริ่มเครียดเลยลองเอาถุงยางมาเช็คอีกครั้งในวันที่8ก.พ พบว่ามีรูรั่วเล็กๆ1จุด (ตอนเช็คครั้งแรกไม่มี) แบบนี้มีโอกาสตั้งครรภ์ไหมครับแล้วอาการของแฟนเกิดจากอะไรครับ ช่วงไข่ตกหรืออะไร
สวัสดีค่ะ หากประจำเดือนหมดไปในวันที่ 24 ม.ค. แล้วได้มีเพศสัมพันธ์ในวันที่ 4 ก.พ. ถือว่าไม่ใช่ระยะปลอดภัย แต่หากได้ใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อยอยู่ และหากได้ตรวจเช็คถุงยางแล้ว ไม่มีการฉีกขาดหรือรั่วซึม โอกาสในการตั้งครรภ์ก็ไม่ได้มีมากขึ้นค่ะ ส่วนการที่ได้ตรวจเช็คถุงยางซ้ำอีกครั้งในวันที่ 8 ก.พ.แล้วพบถุงยางรั่วซึมนั้น ถือว่าอาจเกิดขึ้นได้ จากการที่ไปเสียดสีโดนสิ่งของต่างๆ หรือเสื่อมประสิทธิภาพโดยตัวมันเองค่ะสำหรับอาการคัดตึงหน้าอก ที่เกิดในวันที่ 8 ก.พ. ไม่ใช่อาการของการตั้งครรภ์ เพราะอาการของการตั้งครรภ์จะไม่ได้กเิดขึ้นเร็วภายในไม่กี่วันหลังจากที่มีเพศสัมพันธ์ แต่จะเกิดหลังจากที่มีอาการขาดประจำเดือนไปแล้วอย่างน้อย 2 สัปดาห์ หรือหลังจากที่มีเพศสัมพันธ์ไปแล้วประมาณ 4 สัปดาห์ค่ะ ดังนั้น อาการคัดตึงหน้าอก อาจเป็นอาการช่วงไข่ตกก็ได้ เนื่องจากอยู่ในช่วงที่น่าจะมีการตกไข่ได้ หรืออาจเกิดจากผลจากากรทานยา อาหารเสริมบางอย่าง หรือจากการมีความเครียด วิตกกังวลก็ได้ค่ะแนะนำควรรอดูหลังจากนี้ว่าจะมีประจำเดือนมาหรือไม่ หากมาเป็นปกติดี ก็แสดงว่าไม่ได้มีการตั้งครรภ์เกิดขึ้น แต่หากไม่มา ก็ค่อยตรวจหาการตั้งครรภ์ดูค่ะ